alexandrainst/scandi-wiki huggingface dataset:
Eupatorus endoi

Eupatorus endoi er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En stor (40–47 millimeter), blankt svart hornbille. Hannen har et krumt horn på hodet, dette er flatt og båndformet, og kløvet i spissen. På hver side av pronotum sitter det et kort, krumt, spisst horn.

Levevis 
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.

Utbredelse 
Denne arten er utbredt i det sørlige Vietnam, men er ikke vanlig.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Eupatorus Burmeister, 1847
 Eupatorus endoi Nagai, 1999

Eksterne lenker 
 
 Bilde av arten (litt nede på siden)
 Global Species.org - Eupatorus endoi

Hornbiller
Biller formelt beskrevet i 1999
Vietnams insekter
Allomyrina pfeifferi

Allomyrina pfeifferi er en bille som hører til familien skarabider (Scarabaeidae) i gruppen skarabider (Scarabaeoidea). Arten lever i Sørøst-Asia.

Utseende 
En stor, (35–50 millimeter), svart hornbille. Som vanlig i denne gruppen er det stor forskjell på kjønnene. Denne arten er tett kledt med lyse, hårlignede skjell og skilles derfor lett fra de andre Allomyrina-artene som er tilsynelatende helt nakne.
Hannen har et krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. Hornene er ikke spesielt lange. 
Som vanlig hos hornbiller mangler disse hornene hos hunnen.

Levevis 
Larvene lever i morken, død ved. Larveutviklingen tar omtrent ett år.

Utbredelse 
Arten er utbredt i Indonesia og Malaysia, på øyene Borneo og Sulawesi.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Allomyrina Arrow, 1911 
 Allomyrina pfeifferi (Redtenbacher, 1867)
 Allomyrina pfeifferi celebensis Silvestre, 1997
 Allomyrina pfeifferi pfeifferi (Redtenbacher, 1867)

Eksterne lenker 
 
 Bilder av arten

Hornbiller
Dyr formelt beskrevet i 1867
Borneos insekter
Sulawesis insekter
Allomyrina kanamorii

Allomyrina kanamorii er en bille som hører til familien skarabider (Scarabaeidae) i gruppen skarabider (Scarabaeoidea). Arten lever i Sørøst-Asia.

Utseende 
En stor, (35–50 millimeter), brunsvart hornbille. Som vanlig i denne gruppen er det stor forskjell på kjønnene. Den ligner Allomyrina dichotoma, men er mindre og mørkere, og hannens horn er kortere.
Hannen har et krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. Hornene er ikke spesielt lange. 
Som vanlig hos hornbiller mangler disse hornene hos hunnen.

Levevis 
Larvene lever i morken, død ved. Larveutviklingen tar omtrent ett år.

Utbredelse 
Arten er utbredt i Burma.

Systematisk plassering 
Den blir noen ganger plassert som en underart av Allomyrina dichotoma.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Allomyrina Arrow, 1911 
 Allomyrina kanamorii (Nagai, 2006)

Eksterne lenker 
 
 Bilder av arten

Hornbiller
Biller formelt beskrevet i 2006
Myanmars insekter
Allomyrina davidis

Allomyrina davidis er en bille som hører til familien skarabider (Scarabaeidae) i gruppen skarabider (Scarabaeoidea). Arten lever i Sørøst-Asia.

Utseende 
En stor, (35–50 millimeter), svart hornbille. Som vanlig i denne gruppen er det stor forskjell på kjønnene. Den ligner Allomyrina dichotoma, men er mindre og mørkere, og hannens horn er kortere.
Hannen har et krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. Hornene er ikke spesielt lange. 
Som vanlig hos hornbiller mangler disse hornene hos hunnen, men denne kan kjennes på at pronotum er noe uthulet foran, med en opphøyet valk fremst.

Levevis 
Larvene lever i morken, død ved. Larveutviklingen tar omtrent ett år.

Utbredelse 
Arten er utbredt i Sørøst-Asia (det sørlige Kina og Vietnam).

Systematisk plassering 
I likhet med mange andre asiatiske dyr er den oppkalt etter den franske katolske misjonæren og naturforskeren Armand David, som samlet inn store mengder biologisk materiale fra Kina.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Allomyrina Arrow, 1911 
 Allomyrina davidis (Deyrolle & Fairmaire, 1878)

Eksterne lenker 
 

Hornbiller
Biller formelt beskrevet i 1878
Kinas insekter
Vietnams insekter
Fredrik Lindberg

Fredrik Lindberg (født 2. februar 1986 fra Upplands-Bro) er en svensk curlingspiller som spiller som annenspiller. Han representerte landet sitt under Vinter-OL 2014 i Sotsji, der han vant bronse sammen med Viktor Kjäll, Niklas Edin, Sebastian Kraupp og Oskar Eriksson (reserve).

Referanser

Eksterne lenker 
 

Svenske curlingspillere
Verdensmestere i curling
Europamestere i curling
Olympiske bronsemedaljevinnere for Sverige
Deltakere for Sverige under Vinter-OL 2010
Curlingspillere under Vinter-OL 2010
Medaljevinnere under Vinter-OL 2014
Deltakere for Sverige under Vinter-OL 2014
Curlingspillere under Vinter-OL 2014
Personer fra Upplands-Bro kommun
Fødsler i 1986
Olympiske medaljevinnere i curling
Viktor Kjäll

Viktor Kjäll (født 13. juni 1985) er en svensk curlingspiller som spiller som førstespiller. Han representerte landet sitt under Vinter-OL 2014 i Sotsji, der han tok bronse sammen med Fredrik Lindberg, Niklas Edin, Sebastian Kraupp og Oskar Eriksson (reserve).

Referanser

Eksterne lenker 
 

Svenske curlingspillere
Verdensmestere i curling
Europamestere i curling
Olympiske bronsemedaljevinnere for Sverige
Deltakere for Sverige under Vinter-OL 2010
Curlingspillere under Vinter-OL 2010
Medaljevinnere under Vinter-OL 2014
Deltakere for Sverige under Vinter-OL 2014
Curlingspillere under Vinter-OL 2014
Personer fra Västerås
Fødsler i 1985
Olympiske medaljevinnere i curling
Filosofiåret 1690

Filosofiåret 1690 er en oversikt over hendelser, utgivelser og personer med tilknytning til filosofi i 1690.

Hendelser

Publikasjoner 

 An Essay Concerning Human Understanding og Two Treatises of Government av John Locke. Han motsetter seg slaveriet.

Fødsler
23. mars – Johann Michael Hallwachs, tysk jurist, evangelisk teolog, historiker og filosof (død 1738)
4. september – Polykarp Leyser IV, tysk lutheransk teolog, filosof, lege, jurist og historiker (født 1728)
5. november – Peter Adolf Boysen, tysk evangelisk teolog, filosof og historiker (død 1743)

Dødsfall
Theodore Haak, tysk redaktør, oversetter og filosof (født 1605)

Se også
Filosofi på 1600-tallet
Olai Lorange

Olai Lorange (født 22. juli 1876 i Høland, død 22. desember 1965) var en norsk lege og sjefsinspektør i Arbeidstilsynet.

Efter examen artium 1895 og cand.med. 1903 jobbet han  som amanuensis under distriktslege Parelius i ytre Romsdal, dernest på kommunale sykehus i Kristiania fra 1903 til 1905, da han ble assisterende lege ved tuberkulosehjemmet Reknes sanatorium i Molde.  Etter to år der var han våren 1907 hospiterende ved Charite sin poliklinikk for lungelidende i Berlin. Senere i 1907 ble han reservelege ved Ullevål sykehus før han i 1908 returnerte til Romsdalen for å være kommunelege i Åndalsnes, det het Grytten og Heen herred den gang. Bortsett fra et opphold ved Pasteurinstituttet i Paris 1910–1911 holdt han til i Åndalsnes til 1912 da han nok en gang tiltrådte som reservelege ved Ullevål.  Etter tre år ved epidemiavdelingen her ble han kvalifisert som spesialist innen epidemiske sykdommer, og kunnde våren 1906 reise til den franske front på offentlig oppdrag. Han ble i 1916 nasjonal sjefsinspektør for det stedlige fabrikktilsynet, det vi i dag kaller Arbeidstilsynet. Herfra og ut karrieren forfattet han også lærde artikler om arbeidshygiene og måter å beskytte seg på, det man i dag kaller Helse, miljø og sikkerhet (HMS). Han gikk av med pensjon i 1946. Under krigen var han blitt arrestert for å ha drevet med den illegale avisen Vi vil oss et land.

Han var sønn av bonde Hans Andreas Lorange (1850–1883) og Othilie Josefine Margrete Olsen (1855–1882), og voks etter deres tidlige død opp hos onkel Johan Lorange i Halden. I 1908 giftet han seg i Paris med Ingegerd Spørck (1883–1971), dattera til generalmajor August Spørck. Hun var aktiv i Norske Kvinners Nasjonalråd og utga Hva er, og hva gjør N.K.N. i 1939. Olai og Ingegerd fikk blant andre datteren Anne Margrete (Grete) Lorang Backer (1914–1955) som omkom i Voronezj-ulykken som Venstres representant i en kvinnedelegasjon til Russland. Hun var mor til jusprofessor Inge Lorange Backer (født 1946).

Se også 
 Lorange (slekt)

Utgivelser

Verv 
 medlem av Arbeidervernkomitéen 1916 til 1922
 formann i Norsk forening for Socialt Arbeide
 styremedlem i den norske avdeling av Administrativt forbund
 viseformann i den Radikale venstreforening 
 medlem av Venstres representantskap i Kristiania
 norsk delegert ved flere internasjonale konferanser vedrørende arbeidernes beskyttelse

Premier 
 Kommandør i 2. klasse av Finlands hvite roses orden 1929

Referanser 



Norske leger
Norske motstandsfolk under andre verdenskrig
Finlands hvite roses orden
Personer fra Aurskog-Høland kommune
Hjunesj Abasava

Hjunesj Abasava (hviterussisk: Гюнэш Абасава, russisk: Гюнешь Абасова, aserbajdsjansk: Günəş Əbəsova, tyrkisk: Güneş Abasova), med artistnavnet Gunesh (født 2. september 1979 i Brest, Hviterussland), er en hviterussisk artist og låtskriver med aserisk herkomst. 

Abasava startet sin musikalske karriere i 2000. Mellom 2005 og 2018 deltok hun seks ganger i EuroFest, som er Hviterusslands nasjonale utvelgelse til Eurovision Song Contest. I 2005 med «Call My Name», i 2006 med «Connect the Hearts», i 2008 med «I Can't Live Without You», i 2009 med «Fantastic Girl», i 2012 med «And Morning Will Come» og i 2018 med «I Won't Cry». I 2013 representerte hun Hviterussland i Tyrkvisjonens sangkonkurranse med «Son hatıralar...» som kom på andreplass i finalen. Hun har senere skrevet flere bidrag til konkurransen som har blitt fremført av andre artister.

I 2014 giftet Hjunesj Abasava seg i Istanbul med den tyrkiske fotballspilleren Gökhan Cingöz. Paret har siden vært bosatt i Minsk.

Diskografi

Album 
 2006: Dotj Vostoka (Gjunesj) (Дочь Востока (Гюнешь))
 2008: Habibi (Хабиби)

 Singler 
 2017: «Heartbroken Woman»
 2018: «I Won't Cry»
 2018: «My vziali odnu vysotu» (Мы взяли одну высоту)
 2018: «Marsjrutami na Vostok» (Маршрутами на Восток)
 2019: «Padajem v sneg» (Падаем в снег)
 2019: «Razbitomu serdtsu» (Разбитому сердцу)
 2020: «Beregi mojo serdtse» (Береги моё сердце'')

Referanser

Eksterne lenker 
 

Musikere
Belarusisk kultur
Deltakere i Tyrkvisjonens sangkonkurranse
Personer fra Baranavitsjy rajon
Fødsler i 1979
Hovåstunnelen

Hovåstunnelen er en 178 m lang dobbeltsporet jernbanetunnel under bygging på Vestfoldbanen mellom Larvik og Porsgrunn i Larvik kommune. Arbeidet med å drive tunnelen startet høsten 2013 og etter 9 ukers tunneldrift var det gjennomslag 7. desember 2013. 
Tunnelen har et teoretisk tverrsnitt på 153 m².

Referanser

Jernbanetunneler i Norge
Jernbanestrekninger i Vestfold og Telemark
Tunneler i Vestfold og Telemark
Vestfoldbanen
MF «Korsfjord»

MF «Korsfjord» er en ferge som ble døpt 6. november 2010 ved Remontowa-verftet i Gdańsk, Polen.

Korsfjord ble samtidig overtatt av Fjord1 som den fjerde fergen av LMG 125-DEG designet.

Korsfjord trafikkerte mellom Molde og Vestnes i Møre og Romsdal før den i 2011 ble satt i drift i fergesambandet mellom Flakk–Rørvik i Trøndelag. Ved årsskiftet 2018/19 ble den igjen satt inn mellom Molde og Vestnes, da den tok over for MF «Lote».Per juli 2021 trafikkerer den sambandet Halsa-Kanestraum på E39 på Nordmøre.

Eksterne lenker 
 
 

Norske ferger
Fjord1-ferger
Sjøfart i Møre og Romsdal
Sjøfart i Trøndelag
Skip fra 2010
Skip bygget i Polen
Artikler i sjøfart-prosjektet
Gryllefjordbrua

Gryllefjordbrua er en veibru over Gryllefjorden i Torsken kommune i Troms. Brua ble åpnet i 2013, og er en del av fylkesvei 86. På nordsiden går veien direkte fra brua og inn i Ballesvikskartunnelen. Tunnelen og brua erstatter den rasfarlige og værutsatte veien over Ballesvikskaret og rundt Gryllefjordbotn.

Referanser

Eksterne lenker
 Vegvesen.no: Fv. 86 Ballesvikskaret tunnel-Gryllefjord bru

Veibroer i Troms og Finnmark
Veier i Senja
Sverige under Vinter-OL 2014

Sverige deltok under Vinter-OL 2014 i Sotsji i Russland i perioden 7. til 23. februar 2014.

Medaljer

Medaljevinnerne 

|style="text-align:left; width:78%; vertical-align:top;"|

|style="text-align:left; width:22%; vertical-align:top;"|

Alpine grener  

Kvinner

Menn

Curling  

Sverige var kvalifisert til både dame- og herreturneringen.

Kvinner 

Innledende runder

Kamp 1

Kamp 3

Kamp 5

Kamp 7

Kamp 9

Kamp 2

Kamp 4

Kamp 6

Kamp 8

Sluttspill
Semifinale

Finale

Menn 
Innledende runder

Kamp 1

Kamp 3

Kamp 5

Kamp 7

Kamp 9

Kamp 2

Kamp 4

Kamp 6

Kamp 8

Sluttspill
Semifinale

Bronsefinale

Freestyle  

Sverige hadde en kvote på 12 deltagere i freestyle, hvorav 11 ble benyttet. 

Kulekjøring

Skicross

Kvalifiseringskoder: Q – Kvalifisert til neste runde ; FA – Kvalifisert til A-finale ; FB – Kvalifisert til B-finale. 

Slopestyle

Hurtigløp på skøyter 

Sverige hadde kvalifisert en herreløper pêr 22. desember 2013.

Ishockey 

Sverige var kvalifisert til deltagelse i både dame- og herreklassen.

Kvinner 

Kvinnelaget spilte de innledende kampene i gruppe B.

All tider er lokal tid (UTC+4).

Menn 

Herrelaget spilte de innledende kampene i gruppe C.

All tider er lokal tid (UTC+4).

Kunstløp

Langrenn 

Sverige fylte opp maksimumskvoten på 20 deltagere i langrenn.

 Menn – Calle Halfvarsson, Marcus Hellner, Emil Jönsson, Lars Nelson, Johan Olsson, Simon Persson, Teodor Peterson, Daniel Rickardsson, Anders Södergren
 Kvinner – Hanna Eriksson, Ida Ingemarsdotter, Charlotte Kalla, Stina Nilsson

Snøbrett 

 Slopestyle menn – Sven Thorgren

Skiskyting 

Med bakgrunn i resultatene i VM i skiskyting 2012 og 2013 hadde Sverige blitt tildelt en kvote på 5 menn og 5 kvinner til denne olympiaden.

 Menn – Tobias Arwidson, Carl-Johan Bergman, Björn Ferry, Fredrik Lindström

Referanser

Eksterne lenker 
 
  Sweden at the 2014 Sochi Winter Games  – på sport-reference.com
 
  Swedish Olympic Team - Sochi 2014 : Media Guide Sweden  på Sveriges Olympiska Kommitté (SOK) nettsider

Nasjoner under Vinter-OL 2014
2014
Sport i Sverige i 2014
Vognmannsgata (Oslo)

Vognmannsgata var en gate på Vaterland i Oslo fram til saneringen av området på starten av 1960-tallet. Gata het Lille Vognmannsgade fram til 1874, da Store Vognmannsgade ble til Karl den XIIs gate. Før det igjen har gata vært kalt både Sagbankgaden og Søberggangen.

Gata gikk fra Jernbanetorget og langs det som i dag er Sonja Henies plass til Brugata ved Vaterlands bru. I Vognmannsgata 25 lå Vaterland småkirke. I nr. 44-46 lå et gammelt næringsbygg tilhørende Bergensfirmaet G.C.Rieber & Co. Bygningen i nr. 9, som antakelig er fra 1700-tallet, ble gjenreist på Norsk Folkemuseum i 1970-72. Alt annet ble revet ved byggingen av T-banen 1962-1967.

Gata ble trafikkert av flere trikkelinjer. Blant disse Lambertseterbanen, som 1957-1966 ble trafikkert av trikk, brukte Vognmannsgata, og hadde egen vendesløyfe via Repslagergangen. Øvrige linjer på 1960-tallet var linje 3 til Bøler (inntil oktober 1967) og linje 16 Ekebergbanen inntil 1973. Siste trikk gjennom Vognmannsgata kjørte 6. august 1973. Men på dette tidspunkt var alle bygninger i gata for lengst fjernet. De siste rester av Vognmannsgata forsvant kort tid etter dette.

Vestre del av gateløpet dekkes i dag av Byporten kjøpesenter og Oslo Sentralstasjon, mens den østre delvis dekkes av Galleri Oslo.

Fotnoter og referanser

Eksterne lenker 
 
 Kart over Oslo indre øst, anno 1958
 

Tidligere veier i Oslo
Vaterland
Filosofiåret 1702

Filosofiåret 1702 er en oversikt over hendelser, utgivelser og personer med tilknytning til filosofi i 1702.

Hendelser

Publiseringer

Fødsler 
5. oktober – Odoardo Corsini, italiensk prest, matematiker og filosof (død 1765)

Dødsfall 
4. april – Elia Astorini, italiensk lege, filosof og matematiker (født 1651)
Tonga under Vinter-OL 2014

Tonga deltok under Vinter-OL 2014 i Sotsji i Russland i perioden 7. til 23. februar 2014. Det var første gangen Tonga deltok i et vinter-OL.

Medaljer

Aking 

Nasjoner under Vinter-OL 2014
2014
2010-årene på Tonga
VM i innebandy for kvinner 2013

Verdensmesterskapet i innebandy for kvinner i 2013 var det niende verdensmesterskapet i innebandy for kvinner og ble arrangert i Ostrava og Brno i Tsjekkia i perioden 7. til 15. desember 2013. Seksten lag er kvalifisert, og Sverige ble verdensmestere etter å ha slått Finland med 5–1 finalen. Sveits vant bronsefinalen med 4–3 over Tsjekkia etter forlenging.

Plasseringer

Kilder 
 WOMEN´S WFC 2013 floorball.org, besøkt 7. august 2018

Innebandy-VM
Internasjonale mesterskap i 2013
Internasjonale mesterskap i Tsjekkia
Sport i Ostrava
Sport i Tsjekkia i 2013
Heavy Hearts

Heavy Hearts er et musikkalbum med Cold Mailman, utgitt i 2013.

Sporliste

 «Intervention» - 1:44
 «Lighthearted Love» - 4:06
 «Future Ex» - 4:51
 «Mountaineer's Foot» - 3:02
 «Venetian Blinds» - 4:11
 «I Was Wrong» - 6:08
 «Returnity» - 2:43
 «My Recurring Dream» - 4:32
 «Shakedown 1992» - 3:04
 «A Heavy Heart» - 5:38

Eksterne lenker 
 

Musikkalbum fra 2013
Cold Mailman-album
Hageselskapet

Det norske hageselskap, bedre kjent som Hageselskapet, ble etablert i 1884 under navnet Havedyrkningens Venner. I 1939 ble navnet endret til Det norske hageselskap. Det er en landsomfattende, frittstående, ideell kultur- og miljøorganisasjon med det formål å fremme hagebruk, landskapspleie og nærmiljøsaker til beste både for det enkelte mennesket og for samfunnet i sin helhet. Arbeidet omfatter i dag alt som har tilknytning til den grønne delen av våre omgivelser, slik at det skal fungere visuelt, dyrkningsmessig og funksjonelt. Virksomheten finansieres gjennom medlemskontingent, offentlige tilskudd og prosjektmidler.

Det var Henrik Wergeland som hadde den opprinnelige ideen til et hageselskap da han i 1845 stiftet «Kaal- og Rotselskapet».

Om lag 23000 medlemmer er tilknyttet hagelag over hele landet. Det finnes om lag 270 hagelag (Pr.2022) som er fordelt i 18 regionavdelinger.  Hovedadministrasjonen ligger i Oslo med 7 ansatte. Generalsekretær er Tron Hirsti.

Hageselskapet gir ut medlems- og løssalgsbladet Norsk Hagetidend, som utkommer 10 ganger i året.

Referanser

Norske organisasjoner
Organisasjoner etablert i 1884
1884 i Norge
Christopher von Tangen

Christopher Georges Johan von Tangen (født 29. juni 1877 i Paris, død 22. desember 1941 i Oslo) var en norsk diplomat, OL-fekter og kabinettsekretær hos Haakon VII.

Christopher var sønn av grosserer Jørgen Eeg von Tangen (1852–1933) og Julie Fougner (1854–1924). De var fra Bergen, men oppholdt seg i Paris på 1870-tallet der faren var kontorist og drev forretning. Senere flyttet familien til Kristiania, bosatt på Riis. Han Christopher ble i 1906 gift med Oslojenta og firmenning Petra Lorange (1883–1965).

Etter examen artium 1895 fra Sorbonne i Paris, og cand.jur. i 1901 jobbet han litt utenriks for det svensk-norske diplomatiet, og efter unionsoppløsningen 1905 for det helt norske diplomatiet. Faren hadde vært president for Norges Fekteforbund. Også Christopher kunne fekte og var medlem i Oslo Fekteklub, og deltok sågar i fekting for Norge under Sommer-OL 1912 som ble avholdt i svenske Stockholm. På denne tiden var han aktiv for UD i Oslo, men så i 1927 ble han  kabinettsekretær for kong Haakon VII og skrev brevene for kongen.  Også dattera Erna Julie (1915–2005) fikk jobb på slottet da hun i 1938 ble hoffrøken, men ble i 1945 gift med den britiske marineoffiser Roger Corbet-Milward (1915–1999).

Posteringer 
 1901 attaché ved Utenriksdepartementet i Stockholm, dette var jo før unionsoppløsningen 1905
 1902–1904 ved de svensk-norske legasjoner i Paris og Berlin
 1904 sekretær i Utenriksdepartementet, Oslo
 1905–1909 konstituert sekretær ved legasjonen i København
 1909–1927 byråsjef og fra 1922  ekspedisjonssjef for UD i Oslo

Utmerkelser 
 K.2 St. Olavs Orden
 Kroningsmedaljen 1906
 K.^ Nordstjerneordenen fra Sverige
 K.i Dannebrogordenen fra Danmark
 K. m. st. Frans Josef-ordenen fra Østerrike
 Storoff. Oranje-Nassau-ordenen fra Nederland
 Storoff. Ordenen Polonia Restituta fra Polen
 Storoff. Solordenen fra Peru
 2. kl. 3. gr. Den dobbelte drageorden fra Kina
 K. Æreslegionen fra Frankrike
 4. kl. Kroneordenen fra tyske Preussen

Referanser

Eksterne lenker 
 

Norske diplomater
Norske fektere
Deltakere for Norge under Sommer-OL 1912
Fektere under Sommer-OL 1912
Personer fra Oslo
Personer tilknyttet Det kongelige hoff
Personer fra Paris
Kongepokalvinnere i fekting
Ban Jieyu

Ban Jieyu (, pinyin: Bān Jiéyú; Wade–Giles: Pan Chieh-yü, «palassdame Ban»; født ca 48 f.Kr.; død formodentlig 2. f.Kr.) var en svært lærd kinesisk dikter, og elskerinne til Han-keiseren Cheng.

Ordet Jieyu forteller bare at hun var en konkubine; hennes fødenavn er ikke kjent.

Hun fødte keiseren to sønner, men begge døde i barndommen. I 18 f.Kr. ble hun og keiserinne Xu beskyldt for trolldomskunst av rivalene Zhao Feiya og Zhao Heda (som for øvrig var søstre), hvorpå Xu ble forstøtt av keiser Cheng. Ban Jieyu bestemte seg da – selv om hun keiser Cheng fortsatt holdt sin hånd over henne – for ikke lenger å være keiserens elskerinne, og ble i stedet hoffdame hos hans mor Wang Zhengjun. Wang hadde en svært god oppfatning av henne: ifølge kildene sammenlignet hun Ban Jieyu med Fan Ji.

Det mest kjente dikt forfattet av Ban Jieyu er formodentlig Viftene om høsten, som også kalles Bitter sang eller Høst i Han-palasset. Det ble skrevet etter at Zhao-søstrene hadde fortrengt henne. I diktet, skrevet i yuefu-stil, sammenligner hun seg selv med en ansiktsvifte som kastes vekk etter at sommeren er over.

Litteratur
 Albert Richard Davis (red.): The Penguin Book of Chinese Verse. Baltimore: Penguin Books, 1970.
 Kang-i Sun Chang, Haun Saussy, Charles Yim-tze Kwong: Women writers of traditional China: an anthology of poetry and criticism, Stanford University Press, 1999

Eksterne lenker
 Autumn in the Han Palace, på nettstedet Silkqin.com Besøkt 12. oktober 2020.

Kinesiske diktere
Fødsler i 48 f.Kr.
Dødsfall i 6 f.Kr.
Radio Verkehrs AG

Radio Verkehrs AG (RAVAG) ble stiftet 1924, og var første østerrikske kringkastingsselskap. Det besto fram til Österreichischer Rundfunk (ORF) ble opprettet i 1958.

Etter den tyske annekteringen av Østerrike i 1938 ble RAVAG underlagt den tyske Reichs-Rundfunk-Gesellschaft. Egne RAVAG-sendinger ble gjenopptatt i april 1945.

Eksterne lenker
 1924-2004 - 80 Jahre Radio in Österreich (på tysk)

Radiokanaler
Østerrikes historie
Kommunikasjon i Østerrike
Filosofiåret 1694

Filosofiåret 1694 er en oversikt over hendelser, utgivelser og personer med tilknytning til filosofi i 1694.


Hendelser

Publiseringer

Fødsler 
24. januar – Georg Ludwig Oeder, tysk evangelisk teolog og filosof (66, død 1760)
24. juni - Jean-Jacques Burlamaqui, sveitsisk filosof, jurist og forfatter (død 1748)
8. august - Francis Hutcheson, skotsk filosof (død 1746)
21. november - Voltaire, fransk filosof, dramatiker og historiker (død 1778)
22. desember - Hermann Samuel Reimarus, tysk filosof og forfatter (død 1768)
Gabriele Bonomo, italiensk teolog, matematiker og filosof (død 1760)

Dødsfall 
8. august - Antoine Arnauld, fransk teolog, filosof og matematiker (82, født 1612)
26. oktober - Samuel von Pufendorf, tysk jurist, historiker og filosof (62, født 1632)
8. november – Ulrik Huber, nederlandsk politisk filosof (født 1636)

Referanser

Se også 
Filosofi på 1600-tallet